ગુજરાત પ્રદેશ કોંગ્રેસે પોતાની ઓફિસ પ્રથમ પ્રમુખશ્રી કાંતિલાલ ઘીયાના નેતૃત્વમાં ખમાસા વિસ્તાર, અમદાવાદમાં શરુ કરેલ હતી. ૧૯૭૧માં તેનું સ્થળાંતર શાહપુર ખાતે થયું હતું. તે પછી અમદાવાદના આશ્રમરોડ ઉપર આવેલ હવાલાવાલા બ્લોકમાં સ્થળાંતર કરવામાં આવી હતી. ૧૯૭૭માં ખાનપુર ખાતે તે ઓફિસ ખસેડવામાં આવી હતી, જ્યાં અત્યાર સુધી અમદાવાદ શહેર કોંગ્રેસની ઓફિસ ચાલતી હતી. તે પછી પ્રદેશ કોંગ્રેસની ઓફિસ આશ્રમ રોડ ઉપરના વિક્રમ ચેમ્બેર્સમાં લઇ જવામાં આવી હતી. તે પછી હાલ જ્યાં રાજીવ ગાંધી ભવન આવેલ છે તે જગ્યા સ્વ. શ્રી હિતેન્દ્રભાઇ દેસાઈ દ્વારા સુપરત કરવામાં આવી હતી. જ્યાં કોંગ્રેસ કાર્યાલય શરુ થયેલ હતું અને રાજીવ ગાંધી ભવનના બાંધકામની શરૂઆત થતાં કોંગ્રેસ ભવન પહેલાં મિરઝાપુર ખાતે અને તે પછી વાસણા ખાતે સ્થળાંતર કરેલ હતું. ૨૮-૧૨-૨૦૦૬, કોંગ્રેસ પક્ષના સ્થાપના દિનના રોજ કોંગ્રેસ અધ્યક્ષાના રાજકીય સચિવશ્રી અહમદ પટેલ દ્વારા આ નવા બિલ્ડીંગમાં (રાજીવ ગાંધી ભવન) કોંગ્રેસનો ધ્વજ ફરકાવવામાં આવ્યો હતો.ગુજરાત પ્રદેશ કોંગ્રેસ સમિતિને અનુસરો